Els premis ‘Dones amb iniciativa’ fan un homenatge a les dones emprenedores de Burjassot
2025-07-24

El divendres 1 de març, coincidint amb l’inici de les accions per a commemorar el Dia Internacional de la Dona, el Saló de Plens de l’Ajuntament de Burjassot acollirà el lliurament dels premis ‘Dones amb iniciativa’, uns guardons que atorga la Regidoria de Comerç i Mercats, dirigida per Rosa Cosa, i a través de CEMEF a 15 dones emprenedores del municipi.

En el lliurament de l’edició de 2024, que començarà a les 20.00 hores, els guardons s’entregaran a 15 emprenedores que representen a comerços de la localitat, ja siga del mercat ambulant dels dimecres dels seus negocis situats en els diferents barris de Burjassot. Dones que, cada dia, alcen les persianes dels seus comerços i els obrin a la ciutadania amb l’objectiu d’oferir-los els millors productes, de qualitat i sense necessitat d’eixir del municipi, apostant així pel comerç de proximitat.

Les quinze dones guardonades enguany són: Maribel Díaz, podòloga de la Policlínica Phyos Center; Laura Pedregosa, de Cafeteria Laura; Ana Isabel González, de la tenda de mascotes Villamascotas; Ana Isabel Antón, propietària de tercera generació de Teixits Antón; Lorena Barella, logopeda situada en el Viver de Servicis Empresarials de l’Ajuntament de Burjassot; Raquel García i Isabel Cobo, propietàries de la cooperativa de treball associat Mundo Mara Coop.; Pilar Navarro, de Composturas Pili; Ana Ruiz Roldán, del Centre d’Estètica Ana Ruiz; Isabel Cano, de Perruqueria Isabel Cano; Francisca Amador, amb una parada de calçat en el mercat ambulant dels dimecres; Lola Carmona, amb parada en el mercat ambulant dedicada a roba infantil; Gema Gijón Muñoz, de la perruqueria Woman 3 i María Rodríguez, de la tenda Boho Thai By Carmela.

També es premiarà a Isabel García Hueso, propietària de Moda Íntima Carmen, a la qual se li reconeixerà la seua trajectòria professional després de tota una vida dedicada a l’atenció al públic.